**ΚΑΝΟΝΙΣΜΟΣ ΕΣΩΤΕΡΙΚΗΣΛΕΙΤΟΥΡΓΙΑΣ**

**ΕΡΓΑΣΤΗΡΙΟΥ ΜΟΥΣΙΚΗΣ ΕΚΠΑΙΔΕΥΣΗΣ**

**ΤΜΗΜΑ ΔΗΜΟΤΙΚΗΣ ΦΙΛΑΡΜΟΝΙΚΗΣ & ΜΟΥΣΙΚΗΣ ΕΚΠΑΙΔΕΥΣΗΣ.**

**ΤΗΣ ΔΙΕΥΘΥΝΣΗΣ ΠΟΛΙΤΙΣΜΟΥ ΤΟΥ ΔΗΜΟΥ ΧΑΛΑΝΔΡΙΟΥ.**

**ΥΠΕΥΘΥΝΗ ΛΕΙΤΟΥΡΓΙΑΣ: ΒΥΝΗ ΦΟΥΝΤΑ-ΚΑΘΗΓΗΤΡΙΑ ΠΙΑΝΟΥ**

ΤΗΛΕΦΩΝΟ ΕΠΙΚΟΙΝΩΝΙΑΣ:   
213 20 23 936 (Προϊστάμενος)

213 2023931 (για πνευστά)

1.ΤΜΗΜΑΤΑ ΕΝΗΛΙΚΩΝ:

-Χορωδία 60+

-Πιάνο

-Κιθάρα

2.ΤΜΗΜΑΤΑ ΓΙΑ ΠΑΙΔΙΑ:

-Πνευστά από 9 χρονών

-Πιάνο από 7 χρονών

-Κιθάρα από 7 χρονών

-Μουσική Προπαίδεια (σύστημα CARL ORFF από 5 έως 8 ετών)

-Θεωρία της Μουσικής

3. Έναρξη μαθημάτων: από μέσα Σεπτεμβρίου (περσινοί μαθητές), από 1η Οκτωβρίου (καινούργιοι μαθητές)

Λήξη μαθημάτων: 20 Ιουνίου

4.Διάρκεια ατομικών μαθημάτων: 20-40 λεπτά, ανάλογα με το επίπεδο του μαθητή.

5. Αργίες: Ακολουθείται το **πρόγραμμα αργιών των σχολείων**.

6. Οι μαθητές/μαθήτριες όλων των τμημάτων **πρέπει να διαθέτουν τα συγκεκριμένα όργανα** στο σπίτι, καθώς και τα απαιτούμενα βιβλία για τη μελέτη**. Τόσο το εργαστήριο, όσο και η Φιλαρμονική δεν παρέχουν όργανα για την μελέτη των μαθητών.**

7. Οι καθηγητές/καθηγήτριες έχουν υποχρέωση **να ενημερώνουν τους γονείς** για την πρόοδο των μαθητών.

8. Οι γονείς έχουν υποχρέωση να **τηρούν με ακρίβεια τις καθορισμένες ώρες** προσέλευσης και αποχώρησης των μαθητών. Οι καθηγητές/καθηγήτριες σε καμία περίπτωση **δεν αναλαμβάνουν τη φύλαξη** του/της εκάστοτε μαθητή/μαθήτριας μετά το πέρας του μαθήματός του/της.

9. Οι μαθητές/μαθήτριες έχουν υποχρέωση να **παρακολουθούν με συνέπεια** τα μαθήματα, καθώς και να **προετοιμάζονται επαρκώς** για αυτά. Σε αντίθετη περίπτωση, και κατόπιν έγγραφης αναφοράς του/της καθηγητή/καθηγήτριας προς τους/τις προϊσταμένους/προϊστάμενες, ο/η μαθητής/μαθήτρια αυτομάτως χάνει τη θέση του/της, η οποία αναπληρώνεται από τον/την επόμενο/επόμενη της σειράς προτεραιότητας.

Σε περίπτωση **δύο συνεχών απουσιών,** χωρίς να έχει ειδοποιηθεί ο υπεύθυνος καθηγητής, ο/η μαθητής/μαθήτρια διαγράφεται.

Σε περίπτωση **ασθένειας** ενός/μιας μαθητή/μαθήτριας, που έχει ως αποτέλεσμα την απουσία του/της πάνω από τρεις συνεχόμενες φορές, απαιτείται **ιατρική βεβαίωση**.

10. Σε περίπτωση **απουσίας του/της μαθητή/μαθήτριας**, οι γονείς είναι υποχρεωμένοι να ενημερώνουν τηλεφωνικά τον/την καθηγητή/καθηγήτρια (**όχι το γραφείο της Φιλαρμονικής)**

11.Σε περίπτωση **έκθεσης των παιδιών σε** **μέσα** μαζικής πληροφόρησης ή δικτύωσης είναι απαραίτητη η υπεύθυνη δήλωση του γονέα ή κηδεμόνα.

12. Οι γονείς συνοδεύουν τους/τις μαθητές/μαθήτριες μέχρι τον χώρο διδασκαλίας, αλλά σε καμία περίπτωση δεν μπορούν να παραμείνουν μέσα σε αυτόν κατά τη διάρκεια του μαθήματος. Σε καμία περίπτωση οι γονείς δεν εισέρχονται στο χώρο διεξαγωγής μαθήματος ή πρόβας σε περίπτωση που δεν υπάρχει ειδικά διαμορφωμένος χώρος αναμονής.